Sodra jy die Keirivier met ’n pont oorgesteek het, is jy in die Wildekus. Van hier af raak dinge rof hoe verder noord jy ry. Die grondpaaie is vol slaggate, die heuwels raak hoër, die valleie dieper en op die strande sien jy meer nguni’s as mense.
Hoe ontsnap jy van die stadslewe se gejaag? Volgens Marisca Coetzee van die Paarl druk jy jou kar se neus in die rigting van ’n plek waar jy nog nooit was nie.